biswa921/hiwiki-latest-pages-articles-raw huggingface dataset:
जेनेलिया डिसूज़ा

जेनेलिया डिसूज़ा (, जन्म ५ अगस्त १९८७), एक भारतीय फ़िल्म अभिनेत्री है। उन्होंने कई तेलगु, हिन्दी, तमिल, कन्नड़ व मलयालम फ़िल्मों में अभिनय किया है। पार्कर पेन के विज्ञापन में अमिताभ बच्चन के साथ अभिनय के चलते मिली प्रसिद्धि के बाद उन्होंने अपने फ़िल्मी करियर की शुरुआत तुझे मेरी कसम (२००३) से की थी। उसके बाद उन्हें अपनी फ़िल्म बॉयज़ के ज़रिए लोकप्रियता हासिल हुई और उन्होंने तेलगु सिनेमा में अपने कदम बढ़ाए।

जेनेलिया ने अपना पहला फ़िल्मफ़ेयर पुरस्कार (तेलगु) २००६ में बनी रोमांस फ़िल्म बोमरिलू में अपने अभिनय से प्राप्त किया और उनकी इस भूमिका को समीक्षकों ने भी काफ़ी सराहा। २००८ में उन्होंने संतोष सुब्रमनियम जो बोमरिलू की तमिल पुनार्निर्मिति थी और बॉलीवुड फ़िल्म जाने तू या जाने ना में भूमिका अदा की। अभिनय के साथ ही उन्होंने टेलिविज़न शो बिग स्विच की भी मेज़बानी की है व साथ ही साथ वे फैंटा, वर्जिन मोबाइल इण्डिया, फास्टट्रैक, एलजी मोबाइल, गार्नियर लाइट, मार्गो व पर्क इण्डिया की ब्रैंड अम्बैसिडर भी है।

 प्रारंभिक जीवन और शैक्षिक पृष्ठभूमि 
thumb|left|२०१० में डिसूज़ा अपने परिवार के साथ। बाएँ से दाएँ उनके पिता नील डिसूज़ा, माँ जीनेट डिसूज़ा, स्वयं और अंत में भाई नाइजल डिसूज़ा।
मुंबई में मंग्लोरियाई कैथोलिक परिवार में जन्मी डिसूज़ा का, पालन पोषण एक रोमन कैथोलिक के रूप में बांद्रा में हुआ। उनकी माँ जेनेट डिसूज़ा एक बहुराष्ट्रीय फार्मा कंपनी की भूतपूर्व प्रबंध निदेशक (मैनेजिंग डाइरेक्टर) है जिन्होंने २००४ में अपनी नौकरी जेनेलिया के करियर में सहायता प्रदान करने के लिए छोड़ दी। उनके पिता नील डिसूज़ा टाटा कंसल्टेंसी सर्विसेज में एक उच्चाधिकारी है। जेनेलिया का नाइजल डिसूज़ा नाम का एक छोटा भाई है जो मुंबई शेयर बाजार में कार्य करता है। डिसूज़ा के मुताबिक उनका नाम "जेनेलिया" का अर्थ है "मुश्किल से पाई जाने वाली" और यह उन्के मातापिता जेनेट व नील का मिश्रित नाम है। उन्हें अक्सर उनके घरेलु नाम जीनु से पुकारा जाता है। 

डिसूज़ा ने अपनी पढ़ाई अपोस्टोलिक कारमेल हाई स्कूल, बांद्रा से की और बाद में मैनेजमेंट शिक्षा में उपाधि के लिए सेंट ऐंड्रूज़ कॉलेज में दाखिला लिया। उन्होंने अपनी उपाधि तुझे मेरी कसम में कार्य करते वक्त प्राप्त् की और उसके बाद इनका विचार किसी बहुराष्ट्रीय कंपनी में कार्य करने का था। उन्हें कॉलेज में खेल और पढ़ाई में रुचि थी और वे एक राज्य स्तरीय एथलीट व राष्ट्रीय स्तर की फुटबॉल खिलाड़ी रही हैं।

डिसूज़ा ने अपने मॉडलिंग करियर की शुरुआत १५ वर्ष की उम्र से की जहां उन्हें एक शादी में देखा गया था। उनका चुनाव पार्कर पेन के विज्ञापन में अमिताभ बच्चन के साथ किया गया जो उनकी परीक्षा से दो दिन पहले ही थी। शुरुआत में परीक्षा के चलते उन्होंने मना कर दिया परन्तु निर्देशक ने उन्हें चित्रीकरण के लिए मना लिया। इस विज्ञापन के कारण उन्हें बड़ी प्रसिद्धि प्राप्त हुई। उन्होंने बाद में फ़ेयर एंड लवली २००३ क्रिकेट विश्वकप के विज्ञापन में कृष्णामाचारी श्रीकांत के साथ अभिनय किया।

 प्रमुख फिल्में 
 वर्ष  फ़िल्म  चरित्र  टिप्पणी२००३  तुझे मेरी कसम  २००४  मस्ती  बिन्दिया २००८  जाने तू या जाने ना  अदिति२००८मेरे बाप पहले आपशिखा कपूर२०१०चांस पे डांसटीना शर्मा२०११फोर्समाया२०१२तेरे नाल लव हो गयामिनी२०१३इट्स माई लाइफनताली२०१४जय होसुमनलई भारीस्वयं२०१६फोर्स 2माया

 सन्दर्भ 

 बाहरी कड़ियाँ 

श्रेणी:हिन्दी अभिनेत्री
श्रेणी:1987 में जन्मे लोग
श्रेणी:जीवित लोग
श्रेणी:तमिल अभिनेत्री
श्रेणी:तेलुगू अभिनेत्री
श्रेणी:भारतीय फ़िल्म अभिनेत्री
श्रेणी:मुंबई के लोग
श्रेणी:भारतीय अभिनेत्री
चमड़ा

thumb|चमड़े के आधुनिक औजारचमड़ा जानवरों की खाल को कमा कर प्राप्त की गयी एक सामग्री है। कमाना या चर्मशोधन एक प्रक्रिया है जो पूयकारी खाल को एक टिकाऊ और विभिन्न प्रयोगों मे आने वाली सामग्री में परिवर्तित कर देती है। चमड़ा बनाने में मुख्यतः गाय और भैंस की खाल का प्रयोग किया जाता है। लकड़ी और चमड़ा ही दो ऐसी सामग्री हैं जो अधिसंख्य प्राचीन तकनीकों का आधार हैं। चमड़ा उद्योग और लोम उद्योग अलग अलग उद्योग हैं और उनकी यह भिन्नता उनके द्वारा प्रयुक्त कच्चे माल के महत्व से पता चलती है। जहां चमड़ा उद्योग का कच्चा माल मांस उद्योग का एक उपोत्पाद है वहीं लोम चर्म उद्योग में लोम की मांस से अधिक महत्वता है। चर्मप्रसाधन भी जानवरों की खालों का इस्तेमाल करता है, लेकिन इसमें आमतौर पर सिर और पीठ का हिस्सा ही प्रयोग में आता है। चर्म और खाल से गोंद और सरेस (जिलेटिन) का उत्पादन भी किया जाता है। 

उपयोग
चमड़े का उपयोग अनेकों कामों में होता है, जैसे जूता, कपड़ा, दास्ताने, पुस्तकों की बाइण्डिंग, मूर्ति, फर्नीचर, एवं शस्त्र आदि।

 सन्दर्भ 

 इन्हें भी देखें 
 चमड़ा उद्योग

*
वृद्धावस्था

thumb|एक उत्तरी भारतीय वृद्ध व्यक्ति का चित्र
वृद्धावस्था या वार्धक्य जीवन की उस अवस्था को कहते हैं जिसमें वयः मानव जीवन की औसत काल के समीप या उससे अधिक हो जाती है। वृद्ध लोगों को रोग लगने की अधिक सम्भावना होती है। उनकी समस्याएँ भी अलग होती हैं। वृद्धावस्था एक धीरे-धीरे आने वाली अवस्था है जो कि स्वभाविक व प्राकृतिक घटना है। वृद्ध का शाब्दिक अर्थ है बढ़ा हुआ, पका हुआ, परिपक्व।

वृद्ध लोगों में प्रायः पुनर्योजी क्षमता सीमित होती है और वे युवा वयस्कों की तुलना में रोग, संलक्षण, आघात और अन्य क्षत्रियों के प्रति अधिक असुरक्षित होते हैं। कुछ विषय और विशेषज्ञताएँ वयोवर्धन और वृद्धों पर ध्यान केन्द्रित करते हैं, जैसे कि आयु वृद्धि की जैविक प्रक्रियाएँ (जीर्णता), उसकी प्रक्रिया का चिकित्सा अध्ययन (जराविद्या), वृद्ध वयस्कों को पीड़ित करने वाली रोग (जरारोगविद्या), वृद्ध समाज का समर्थन करने के लिए तकनीक (जरातकनीकी), और वृद्ध लोगों से सम्बन्धित अवकाश और खेल गतिविधियों (जैसे वरिष्ठ खेल) के लिए अनुकूलित किया गया। वृद्धों को सेवानिवृत्ति, निःसंगता और वयोवाद से सम्बन्धित सामाजिक समस्याओं का सामना करना पड़ता है।
सन्दर्भ

 बाहरी कड़ियाँ
 वृद्धावस्था संबंधी निदान (वृद्धों के लिए तकनालॉजी समाधान पोर्टल)
 45_प्लस_इण्डिया - भारत के वृद्धजनों के लिये पोर्टल
 International Federation on Aging — informs and promotes positive change for old people globally
एल्डर केयर आपके द्वार

श्रेणी:जीवन
लिनक्स मिण्ट

लिनक्स मिंट उबंटू और डेबियन पर आधारित और समुदाय द्वारा संचालित पर्सनल कंप्यूटर के लिए एक प्रचालन तन्त्र है। मूल रूप से यह उबंटू से अलग इसलिये हैं क्योंकि इसमे पेहले से मीडिया के कोडॅक हैं। इसके अतिरिक्त मिन्ट का उपयोग इंटरफ़ेस भी उबंटू से अलग है। मिन्ट के सबसे नये संस्करण (version) का नाम लिनक्स मिन्ट 18.3 'सिल्विया ' है। इसे लिनक्स मिन्ट की वेबसाइट  www.linuxmint.com से आई.इस.ओ  रूप में डाउनलोड किया जा सकता है। लिनक्स मिंट में कुछ अमुक्त सॉफ्टवेयर के साथ साथ मुक्त और ओपेन सोर्स सॉफ्टवेयर भी पहले से इंस्टॉल किए हुए मिलते हैं।

इतिहास 
प्रगति
संस्करण 
विशेषताएं
बाहरी कड़ियां 
सन्दर्भ 

श्रेणी:लिनक्स
मेस्टिज़ो

मेस्टिज़ो यह स्पैनिश (mestizo) और पुर्तगाली (mestiço) परिभाषिक शब्द है जिसे दक्षिण अमेरिका के पूर्व स्पैनिश साम्राज्य और पुर्तगाली साम्राज्य में स्पेनी या पुर्तगाली उपनिवेशकों और मूल अमेरिकी निवासियों की मिश्रित संतानों का उल्लेख करने के लिए प्रयोग किया जाता है। लैटिन अमेरिका की आबादी का एक बहुत बड़ा हिस्सा इस विशेष जातीय मिश्रण से उत्पन्न मेस्टिज़ो लोगों से बनता है।हिन्दी में इस प्रकार की दो भिन्न नस्ल के मिलन से उत्पन्न संतान वर्णसंकर  कहलाती है।

इस शब्द को कई बार गलत रूप में एशिया-प्रशान्त इलाकों के उन लोगों के लिए प्रयोग किया जाता है जो यूरोपीय और मूल निवसियों की संताने हैं।

 सन्दर्भ 

श्रेणी:दक्षिण अमेरिका की मानव जातियाँ
किर्गिज़ भाषा

किर्गिज़ एक तुर्की भाषा है और रूसी भाषा के अतिरिक्त यह किर्गिज़स्तान की आधिकारिक भाषा है। कुल के हिसाब से यह अल्तेय से बहुत निकट से और कज़ाख से दूर से जुड़ती है। हालाँकि वर्तमान समय में भाषीय सम्मिलन की वजह से किर्गिज़ और कज़ाख के बीच ज्यादा निकटता नजर आती है।

thumb|किरगिज बोलते वाले अजीम  को ताइवान में रिकॉर्ड किया गया

किर्गिज़ भाषा किर्गिज़स्तान, चीन, अफ़गानिस्तान, कज़ाख़िस्तान, ताजिकिस्तान, तुर्की, उज़्बेकिस्तान, पाकिस्तान और रूस में करीबन 40 लाख लोगों द्वारा बोली जाती है। किर्गिज़ २०वीं शताब्दी तक मूलतः संशोधित अरबी-फ़ारसी लिपि में लिखी जाती थी, जिसके बाद कुछ समय के लिए रोमन लिपि का इस्तेमाल किया जाने लगा। बाद में सोवियत संघ के प्रभाव की वजह से सिरिलिक वर्णमाला मानक बन गई और आज तक चलन में है। हालाँकि कुछ लोग आज भी अरबी लिपि का उपयोग करते हैं। सोवियत संघ के 1991 में विघटन और देश के स्वतंत्र होने के बाद से किर्गिज़ भाषा को पुनः रोमन लिपि में कुछ किर्गिज राजनीतिज्ञ बात कह रहे हैं, लेकिन इस योजना को मूर्त रूप नहीं दिया जा सका।

आजकल, यह अभी भी मुख्य भाषा मुख्य शहरों में, इस तरह के रूप में बिश्केक जबकि किरगिज़ जारी है जमीन खोने विशेष रूप से युवा पीढ़ी के बीच।

 इन्हें भी देखें 
 कज़ाख़ भाषा
 तुर्की भाषाएँ
 किर्गिज़स्तान
 मनास की दास्तान

 सन्दर्भ 

श्रेणी:तुर्की भाषाएँ
श्रेणी:विश्व की प्रमुख भाषाएं
श्रेणी:किर्गिज़स्तान की भाषाएँ
तंत्रिकादौर्बल्य

thumb|तंत्रिकादौर्बल्य
तंत्रिकादौर्बल्य, मन:श्रांति या न्यूरैस्थिनिया (Neurasthenia) शारीरिक और मानसिक थकान की अवस्था है, जिसमें व्यक्ति निरंतर थकान और शक्ति के ह्रास का अनुभव करता है। हिन्दी में इसे 'तंत्रिकावसाद' भी कहते हैं।

 कारण 
तंत्रिकादौर्बल्य के मुख्य कारण अत्यधिक शारीरिक परिश्रम, दीर्घकालीन संवेगात्मक तनाव, मानसिक श्रम और चिंता इत्यादि हैं। चाय, काफी तथा मदिरा का अत्यधिक सेवन, इन्फ्लुएंजा, आंत्रिक ज्वर एवं प्रवाहिका (पेचिस) आदि भी इसकी उत्पत्ति और विकास में योग देते हैं।

 लक्षण 
इसके लक्षण मुख्यतया दो प्रकार के हैं : 
(1) शारीरिक तथा 
(2) मानसिक। 
शारीरिक लक्षणों के अंतर्गत साधारणतया व्यक्ति को निरंतर शारीरिक क्षीणता, रक्ताल्पता, अनिद्रा, थकान एवं शरीर का भारीपन और विशेष रूप से आमाशय संबंधी विकार, जैसे औदरिक क्लेश आदि, खट्टी डकार आना, कब्ज रहना तथा हृदय संबंधी विकार, जैसे धड़कन इत्यादि का अनुभव होता है। इनके अतिरिक्त अत्यधिक संवेदनशीलता, मेरुदंड के कुछ भागों में वेदना, मांसपेशियों में व्यतिक्रम, पलक, जिह्वा और हाथों में कंपन का भी अनुभव करता है। मानसिक लक्षणों के अंतर्गत व्यक्ति को सिर के अंदर तनाव तथा कुछ रेंगने का अनुभव होता है। सर्वांग वेदना, किसी चीज पर एकाग्रचित्त न हो पाना और अधिक देर तक मानसिक कार्य करने में असमर्थ रहना भी इसके लक्षण हैं। रोगी के स्वभाव में संवेगात्मक अस्थिरता, चिड़चिड़ापन, उदासीनता और शीघ्र घबड़ा जाने की प्रवृत्ति आ जाती है। गंभीर अवस्था में रोगी की संकल्प शक्ति का इतना ह्रास हो जाता है कि वह कई सप्ताह एवं माह तक विश्राम करने पर भी मानसिक तथा शारीरिक शक्ति को पुन: जाग्रत नहीं कर पाता। इस रोग में व्यक्ति को थकावट विशेष प्रकार के श्रमों से ही उत्पन्न होती है, जैसे व्यवसाय संबंधी वार्तालाप इत्यादि। इसमें जो कार्य रोगी को जितना ही अप्रिय होगा, रोगी की थकान तथा मन:श्रांति उतनी ही अधिक होगी। इस रोग में कभी कभी उपद्रव स्वरूप उन्माद की अवस्था उत्पन्न हो जाती है।

 उपचार 
मन:श्रांति के स्थायी उपचार के लिये उसके उत्तेजक कारणों का पता लगाना अत्यंत आवश्यक है, जैसे मानसिक, चिंता, विषाक्तता (toxaemia), अथवा आघात। जीर्ण रोगियों के लिये पूर्ण विश्राम, उत्तेजक वातावरण में परिवर्तन तथा मनोनुकूल वार्तालाप आवश्यक हे। उपर्युक्त उपचार के अतिरिक्त रोगी को पौष्टिक आहार एवं दूध, फल आदि का अत्यधिक सेवन करना चाहिए तथा सुबह शाम टहलना एवं हलकी कसरत करना नितांत आवश्यक है। अनिद्रा की अवस्था के लिये मृदु प्रकार की निद्राकारी ओषधियों का सेवन करना उत्तम है। अन्य उपचार मनोवैज्ञानिक चिकित्सा के अंतर्गत करना चाहिए। 

 पठनीय 
 
 
 
 

श्रेणी:मनोविज्ञान
दीपावली मेला

thumb|दीपावली का पर्व
नानकमत्ता साहिब ऐतिहासिक महत्व का सिक्खों का सुविख्यात धार्मिक स्थान होने के साथ-साथ यहाँ लगने वाला दीपावली का मेला भी इस क्षेत्र का विशालतम मेला माना जाता है। इसमे 5 से 10 लाख लोगों की भीड़ जमा होती है। गुरूद्वारा श्री नानकमत्ता साहिब उत्तराखण्ड के ऊधमसिंहनगर जिले में स्थित है। यह दिल्ली से 275 किमी दूर है तथा मुरादाबाद से 130 किमी दूर है। अन्तिम रेलवे स्टेशन रुद्रपुर-सिटी और छोटी लाइन का स्टेशन खटीमा या किच्छा है। यह रुद्रपुर-सिटी से 58 किमी, खटीमा से 16 किमी तथा किच्छा से 38 किमी है।

दस दिनों तक चलने वाले मेले का दीपावली से दो दिन पूर्व शुभारम्भ हो जाता है। तीन दिनों तक तो सिख-पन्थ से लोगों के द्वारा बड़े-बड़े दीवान आयोजित किये जाते हैं। जिनमें उच्च कोटि के धार्मिक व्याख्यानकर्ता तथा रागी अपने भजन-कीर्तन तथा व्याख्यान देते हैं। इसके बाद आदिवासी रानाथारू जनजाति के लोगों के साथ-साथ इस क्षेत्र के सभी धर्मों के लोग और दूर-दराज से आने वाले दर्शनार्थियों का ताँता लगा रहता है।
नानकमत्ता साहिब में आधुनिक सुविधाओं से युक्त 200 कमरों की एक सराय भी है। वह इस समय बिल्कुल भरी रहती है। इसके साथ ही मेलार्थियों के लिए अलग से टेण्ट लगाकर भी रहने की व्यवस्था गुरूद्वारा प्रबन्धक कमेटी, नानकमत्ता द्वारा की जाती है।

गुरू महाराज के दरबार साहिब में बारहों मास तीन स्थानों पर अनवरतरूप से लंगर चलता रहता है। इसलिए इस मेले में खाने का कोई होटल नहीं होता है। हाँ, चाट-मिष्ठान आदि की बहुत सी दुकाने होती हैं। सुबह से शाम और रात तक चलने वाले लंगर में लाखों लोग प्रतिदिन प्रसाद के रूप मे लंगर छकते हैं।

मेले की व्यवस्था सुचारूरूप से चलाने के लिए मेला-अवधि में यहाँ 24 घण्टे बाकायदा एक पुलिस कोतवाली अपना काम करती रहती है।
आज की तेजी से भागती हुई जिन्दगी में भी इस मेले में 3-4 अस्थायी टेण्ट टाकीज, 2-3 नाटक कम्पनियाँ, सरकस, 10-15 झूले, मौत का कुआँ और इन्द्र-जाल, काला-जादू आदि अनेकों मनोरंजन के साधन यहाँ पर होते हैं। वस्त्रों, खिलौनों और घरेलू सामानों की तो इस मेले में हजारों दूकानें होती हैं। इसके साथ ही यहाँ पर तलवारों, कृपाणों, भाला, बरछी और लाठी-डण्डों की भी सैकड़ों दूकानें सजी होतीं हैं।

 इन्हें भी देखें 
 भारत के प्रसिद्ध मेले

श्रेणी:मेले
जनमानस

जनमानस''' ^
जनमानस हिंदी भाषा के क्षेत्र में उठाया गया १ अभूतपूर्व कदम है ! जनमानस एक हिंदी मंच है जो आपको हिंदी भाषियों के साथ चर्चा के लिए एक मंच प्रदान करता है !
यह फोरम पूर्ण रूप से हिंदी व हिंदी प्रेमियों को समर्पित है ! इस फोरम का गठन २ अक्टूबर २००९ को हुआ था ! इसका मुख्यालय उदयपुर राजस्थान भारत में है !
--Akashvedi ०७:०५, २१ अक्टूबर २००९ (UTC) 
thumb|250px|right|जनमानस फोरम का मुख्यपृष्ठ

 इतिहास व विकास aj

 उत्पाद व सेवायें

इस फोरम में हिंदी भाषा के इतिहास एवं विकास, साहित्य, कविता, रचनाओं के विषय पर चर्चा की जाती है ! 
भारतीय विषय जैसे की संस्कृति, इतिहास, भौगोलिक, अर्थव्यवस्था, राजनीतिक, धार्मिक, त्यौहार, कलात्मक, दर्शन, शिक्षा व और भी बहुत से विषयो पर चर्चा की जाती है !
भारतीय जीवन शैली जैसे की सिनेमा-संगीत, नाटक, रंगमंच, टेलीविजन, रेडियो, हास्य व व्यंग्य, खेल, फैशों खान पान व आजकल की बातो का समावेश है ! 
तकनीकी विषयो जैसे की विज्ञान सम्बन्धी, कंप्यूटर सम्बन्धी {विभिन्न भाषाओ}, डिजाइनिंग सम्बन्धी चर्चा के लिए भी एक अलग मंच का गठन किया गया है !--Akashvedi ०७:०५, २१ अक्टूबर २००९ (UTC) 

 सन्दर्भ 
 बाहरी कड़ियाँ
 जनमानस एक हिंदी मंच!
 वेब उदयपुर {जनमानस में तकनीकी सहायता}.

श्रेणी:सूचना प्रौद्योगिकी
श्रेणी:ईमेल
श्रेणी:अंतरजाल
श्रेणी:अंतरजाल फोरम
मर्कोसुर

250 px|right|thumb|मर्कोसुर सदस्य देश
250 px|right|thumb|पुर्तगाली और स्पेनी प्रतीक
250 px|right|thumb|मर्कोसुर 2005

मर्कोसुर या मर्कोसुल (स्पेनी: Mercado Común del Sur, पुर्तगाली: Mercado Comum do Sul, गुआरानी: Ñemby Ñemuha, हिन्दी: दक्षिणी साझा बाजार) दक्षिण अमेरिकी देशों का एक क्षेत्रीय व्यापार संगठन है जिसके सदस्य अर्जेंटीना, ब्राजील, उरुग्वे और पैराग्वे हैं। संगठन की स्थापना सन १९९१ में एसन्शियन संधि के द्वारा की गयी थी, जिसे १९९४ में संशोधित कर ऑरो प्रेटो संधि का रूप दिया गया। इस संगठन का उद्देश्य सदस्य देशों के बीच मुक्त व्यापार के अतिरिक्त लोगों, माल और मुद्रा का मुक्त प्रवाह है। संगठन का मुख्यालय उरुग्वे की राजधानी मोंटेवीडियो में है और इसकी आधिकरिक भाषायें पुर्तगाली, स्पेनी और गुआरानी हैं।

वर्तमान में चिली, बोलीविया, कोलम्बिया, ईक्वाडोर और पेरू को सहयोगी सदस्य का दर्जा दिया गया है। वेनेजुएला ने सदस्यता समझौते पर १७ जून, २००६ को हस्ताक्षर किए, पर एक पूर्ण सदस्य बनने से पहले वेनेजुएला को पैराग्वे और ब्राजील की संसदों द्वारा इसका अनुमोदन चाहिए। दिसम्बर २००४ के राष्ट्रपति शिखर सम्मेलन में मर्कोसुर संसद की स्थापना पर सहमति हुई थी। इस संसद मे प्रत्येक सदस्य देश के १८ प्रतिनिधि वांछित हैं।	मर्कोसुर संसद मतभेदों के साथ आरम्भ।  रॉयटर्स. १४ दिसम्बर २००६।

 सन्दर्भ 

 बाहरी कड़ियाँ 
  आधिकारिक जालस्थल

श्रेणी:व्यापार समूह
श्रेणी:दक्षिण अमेरिका
एंडियन समुदाय

100px|thumb|left|एंडियन समुदाय का प्रतीक चिन्ह
250px|thumb|right|एंडियन देशों का समुदाय

एंडियन समुदाय (स्पेनी: Comunidad Andina) या एंडियन देशों का समुदाय दक्षिण अमेरिकी देशों का एक व्यापार गुट है जिसके सदस्य बोलीविया, कोलम्बिया, ईक्वाडोर और पेरू हैं। इस व्यापार गुट को १९९६ तक एंडियन संधि के नाम से जाना जाता था और १९६९ में कार्टागेना समझौते पर हस्ताक्षर के साथ यह अस्तित्व में आया था। इसका मुख्यालय पेरू की राजधानी लीमा में स्थित है। 

एंडियन देशों का समुदाय के ४७,००,००० वर्ग किलोमीटर, क्षेत्र मे लगभग ९.८ करोड़ लोग रहते हैं, जिनका सकल घरेलू उत्पाद २००५ में ७४५.३ अरब अमेरिकी डॉलर था, इसमें वेनेजुएला सम्मिलित है जो उस समय एक सदस्य देश था।

 सन्दर्भ 

श्रेणी:दक्षिण अमेरिका की मानव जातियाँ
श्रेणी:दक्षिण अमेरिका का भूगोल
ऊतक परीक्षा

200px|thumb|मस्तिष्क की बायॉप्सी
ऊतक परीक्षा (अंग्रेज़ी: बाइऑप्सी) निदान के लिए जीवित प्राणियों के शरीर से ऊतक (टिशू) को अलग कर जो परीक्षण किया जाता है उसे कहते हैं। अर्बुद (ट्यूमर) के निदान की अन्य विधियाँ उपलब्ध न होने पर, संभावित ऊतक के अपेक्षाकृत एक बड़े टुकड़े का सूक्ष्म अध्ययन ही निदान की सर्वोत्तम रीति है। शल्य चिकित्सा में इसकी महत्ता अधिक है, क्योंकि इसके द्वारा ही निदान निश्चित होता है तथा शल्य चिकित्सक को आँख बंदकर करने के बदले उचित उपचार करने का मार्ग मिल जाता है।

 विधि 
thumb|यकृत कोर नीडल बायॉप्सी
ऊतक-परीक्षा-विधि रोग के प्रकार और शरीर में उसकी स्थिति पर निर्भर रहती है। जब अर्बुद सतह पर स्थित रहता है तब यह परीक्षा अर्बुद को काटकर की जाती है। किंतु जब वह गहराई में स्थित रहता है तब ऊतक का एक छोटा टुकड़ा पोली सूई (इंजेक्शन) द्वारा चूसकर अलग किया जा सकता है। यह "सुई-उतक-परीक्षण" (नीडिल-बाइऑप्सी) कहलाता है। ऊतक के इस तरह अलग करने के बाद रोगविज्ञानी (पैथालोजिस्ट) उसे हिम के समान जमाकर और उसके सूक्ष्मातिसूक्ष्म अनुप्रस्थ काट लेकर, कुछ मिनटों में ही निदान कर लेता है। स्तवग्रंथि अर्बुद जैसे रोगों में, निदान की तुरंत आवश्यकता होने के कारण, यही विधि उपयोग में लाई जाती है, अन्यथा साधारणत: ऊतक का स्थिरीकरण करके और उसे सुखाकर मोम में जमा दिया जाता है। इसके बाद उससे एक इष्टिका (ब्लाक) काट ली जाती है। इस इष्टिका के सूक्ष्म अनुप्रस्थ काट (सेक्शन) लेकर, उन्हें उपयुक्त रंगों से रंजित किया जाता है। इस विधि में साधारणत: एक से लेकर तीन दिन तक लगते हैं।ऊतक-परीक्षा। हिन्दुस्तान लाइव। १० अगस्त २०१०

thumb|left|शल्य चिकित्सक स्तन की बायॉप्सी करते हुए
आजकल कई चिकित्डॉसक गुहांतदर्शन की सहायता से भी ऊतक-परीक्षा कर रहे हैं। गुहांतदर्शन भी संचालन का एक तरीका है, जिसमें शरीर के अंदर कैमरा डाला जाता है और कैमरे की सहायता से चिकित्डॉसक रोगी भाग तक पहुंच कर निरीक्षण करता है। उसके बाद उस अंग की ऊतक-परीक्षा होती है। ऊतक-परीक्षा के लिए चिकित्सक शल्य चिकित्सा विधि भी अपनाते हैं, जिससे शरीर के ग्रस्त भाग का छोटा सा अंश काट कर प्रशिक्षण को भेजा जाता है। शल्य विधि वाली ऊतक-परीक्षा से गंभीर बीमारियों के इलाज में काफी मदद मिलती है। इस विधि से कैंसर के इलाज में भी मदद मिलती है। इससे शरीर के कैंसर ग्रस्त अंग से संदिग्ध उभार या धब्बे आदि दूर किए जाते हैं। यह रोग को फैलने से रोकता है। रोगविज्ञानी नमूने के निरीक्षण में रोग फैलने की क्षमता पहचानता है। इसमें सूक्ष्मदर्शी से अन्य लक्षणों की भी जांच होती है। इन निरीक्षणों की पुन: जांच होती है जिसके बाद परिणाम चिकिसक को भेजे जाते हैं। रोग विस्तार क्षमता की पहचान ‘नकारात्मक’ और ‘सकारात्मक हाशिया’ से होती है। सकारात्मक परिणाम में कोशिका नमूने की आवश्यकता पड़ती है पर नकारात्मक में ऐसी आवश्यकता नहीं होती।

 विपक्ष 
कुछ चिकित्सक ऊतक परीक्षण के विपक्ष में हैं, क्योंकि उनकी यह आशंका है कि ग्रंथियों के काटने से रोग शिराओं तथा लसीका तंत्रों द्वारा फैल जाता है, किंतु यह सिद्ध हो चुका है कि ऊतक परीक्षा द्वारा रोग बढ़ने की संभावना प्राय: नहीं रहती।

 सन्दर्भ 

 बाहरी कड़ियाँ 
 स्तन कैंसर की जाँच की नई विधि
 जल्द पता चल सकेगा स्तन कैंसर का
 Mybiopsyinfo.com - बायॉप्सी क्या है?

श्रेणी:चिकित्सकीय परीक्षण

श्रेणी:विकृति विज्ञान
श्रेणी:शल्य क्रिया
ट्वेन्टी ट्वेन्टी

thumb|400px|ट्वेन्टी ट्वेन्टी क्रिकेट का एक दृश्य

ट्वेन्टी ट्वेन्टी (टी ट्वेन्टी) क्रिकेट का वह रूप है जिसमें दो टीमों के बीच में अधिकतम 20 ओवर (षटक) का मुकाबला होता है। इसमें केवल एक ही पारी का खेल होता है। इसका आरम्भ यूनाइटेड किंगडम में सन 2003 में हुआ था। हाल ही में खेल के इस प्रारूप ने बड़ी सफलता प्राप्त की है, क्योंकि खेल का समय नाटकीय ढंग से घट गया है जहां पहले एक दिवसीय मुकाबले मे लगभग पूरा दिन लग जाता था वहां इसका फैसला महज कुछ घंटों में ही हो जाता है।

टी 20 लीग

thumb|right|262px|हैदराबाद, भारत में 2015 आईपीएल सीजन के मैच के दौरान भीड़
2007 के आईसीसी विश्व ट्वेंटी 20 की लोकप्रियता के बाद कई टी -20 लीग शुरू हुए।  बीसीसीआई ने 2008 में फ्रेंचाइज किया गया इंडियन प्रीमियर लीग शुरू किया था, जो 10 सीज़न में अब तक लगातार लोकप्रियता कायम रखता है। सितंबर 2017 में आईपीएल के अगले पांच वर्षों (2018-2011) के प्रसारण और डिजिटल अधिकारों को 2.55 बिलियन अमरीकी डॉलर में बेच दिया गया था, जिससे यह प्रति मैच में दुनिया की सबसे आकर्षक खेल लीग में से एक है।  ग्लोबल वैल्यूएशन और कॉरपोरेट फाइनेंस सलाहकार डफ एंड फेल्प्स के अनुसार, आईपीएल ने 10 वीं संस्करण के बाद अपने ब्रांड वैल्यूएशन में 5.3 अरब अमेरिकी डॉलर की वृद्धि देखी है।  बिग बैश लीग, बांग्लादेश प्रीमियर लीग, पाकिस्तान सुपर लीग, कैरेबियाई प्रीमियर लीग इसके बाद शुरू हुई और प्रशंसकों के साथ लोकप्रिय रहा। महिलाओं की बिग बैश लीग क्रिकेट ऑस्ट्रेलिया द्वारा 2015 में शुरू हुई थी।

 इन्हें भी देखें
२०१६ आईसीसी विश्व ट्वेन्टी २०
चैंपियंस लीग ट्वेंटी20
ट्वेन्टी-२० अंतर्राष्ट्रीय

सन्दर्भ

बाहरी कड़ियाँ
Cricinfo – ट्वेंटी ट्वेंटी कीर्तिमान
cricket20 - Twenty20 Coverage

श्रेणी:क्रिकेट
श्रेणी:सीमित ओवरों का क्रिकेट
श्रेणी:ट्वेन्टी ट्वेन्टी क्रिकेट
नाड़ी

thumb|Pulse evaluation at the radial arteryS|350px| रेडियल धमनी में नाड़ी मूल्यांकन। 
चिकित्सा विज्ञान में हृदय की धड़कन के कारण धमनियों में होने वाली हलचल को नाड़ी या नब्ज़ (Pulse) कहते हैं। नाड़ी की धड़कन को शरीर के कई स्थानों पर अनुभव किया जा सकता है। किसी धमनी को उसके पास की हड्डी पर दबाकर नाड़ी की धड़कन को महसूस किया जा सकता है। गर्दन पर, कलाइयों पर, घुटने के पीछे, कोहनी के भीतरी भाग पर तथा ऐसे ही कई स्थानों पर नाड़ी-दर्शन किया जा सकता है।

 नाड़ी-दर्शन और भारतीय चिकित्सा 
भारतीय चिकित्सा पद्धति में नाड़ी-दर्शन का बहुत महत्व है। चरक संहिता की परम्परा के प्रवर्त्तक महर्षि भारद्वाज ने तो स्पष्ट कहा हैः-

दर्शनस्पर्शनप्रश्नैः परीक्षेताथ रोगिणम्।रोगांश्च साध्यान्निश्चत्य ततो भैषज्यमाचरेत्।।
दर्शनान्नेत्रजिह्वादेः स्पर्शनान्नाड़िकादितःप्रश्नाहूतादिवचनैः रोगाणां कारणादिभिः।। (नाड़ीज्ञान तरंगिणी)

यहाँ "दर्शनस्पर्शनप्रश्नैः परीक्षेताथ रोगिणम्" का अर्थ है, "दर्शन, स्पर्शन और प्रश्नों से रोगियों का परीक्षण करना चाहिए"।

इसी तरह महात्मा रावण, कणाद, भूधर एवं बसवराज आदि का यह कथन है कि दीपक के सामने जैसे सब पदार्थ स्पष्ट दिखाई देते हैं, इसी प्रकार स्त्री, पुरुष, बाल-वृद्ध मूक उन्मत्तादि किसी भी अवस्था में क्यों न हो, नाड़ी इसके व्यस्त-समस्त-द्वन्द्वादि दोषों का पूरा ज्ञान करा देती है।

चरक संहिता के कर्ता महर्षि अग्निवेश के सहाध्यायी महर्षि भेड़ ने भी कहा हैः-

रोगाक्रान्तशरीस्य स्थानान्यष्टौ परीक्षयेत्। नाड़ीं जिह्वां मलं मूत्रं त्वचं दन्तनखस्वरात्॥ (भेलसंहिता)

 रोग से आक्रान्त शरीर के आठ स्थानों का परीक्षण करना चाहिये- नाड़ी, जीभ, मल, मूत्र, त्वचा, दाँत, नाखून, और स्वर (आवाज)।

यहाँ स्वर-परीक्षा का तात्पर्य सभी प्रकार के यथा-नासा वाणी, फुस्फुस, हृदय, अन्त्र आदि में स्वतः उत्पन्न की गयी ध्वनियों से है। स्वर नासिका से निकली वायु को भी कहते हैं।

 इन्हें भी देखें
नाड़ी परीक्षा (pulse diagnosis)
नाड़ी (योग)

 बाहरी कड़ियाँ 
 नाड़ी दर्शन (गूगल पुस्तक; लेखक - ताराशंकर वैद्य)
 नाड़ी तथा रक्तदाब
 नाड़ी के अध्ययन से सभी रोगों का इलाज संभव

श्रेणी:चिकित्सा
श्रेणी:आयुर्वेद
मांस

thumb|मांस के विभिन्न प्रकार
thumb|मांस का कीमा
मांस, माँस या गोश्त उन जीव ऊतकों और मुख्यतः मांसपेशियों को कहते हैं, जिनका सेवन भोजन के रूप में किया जाता है। मांस शब्द, को आम बोलचाल और व्यावसायिक वर्गीकरण के आधार पर भूमि पर रहने वाले पशुओं के गोश्त के संदर्भ मे प्रयोग किया जाता है (मुख्यत: कशेरुकी: स्तनधारी, पक्षी और सरीसृप), जलीय मतस्य जीवों का मांस मछली की श्रेणी में जबकि अन्य समुद्री जीव जैसे कि क्रसटेशियन, मोलस्क आदि समुद्री भोजन की श्रेणी में आते हैं। वैसे यह वर्गीकरण पूर्णत: लागू नहीं होता और कई समुद्री स्तनधारी जीवों को कभी मांस तो कभी मछली माना जाता है। पोषाहार की दृष्टि से मानव के भोजन में मांस, प्रोटीन, वसा और खनिजों का एक आम और अच्छा स्रोत है। सभी पशुओं और पौधों से प्राप्त भोजनों में, मांस को सबसे उत्तम के साथ सबसे अधिक विवादास्पद खाद्य पदार्थ भी माना जाता है। जहां पोषण की दृष्टि से मांस एक पोषाहार हैं वहीं विभिन्न धर्म इसके सेवन से अपने अनुयायियों को दूर रहने की सलाह देते हैं। जो पशु पूर्ण रूप से अपने भोजन के लिए मांस पर निर्भर होते हैं उन्हें मांसाहारी कहा जाता है, इसके विपरीत, वनस्पति खाने वाले पशुओं को शाकाहारीमांस जानवरों का मांस है जिसे भोजन के रूप में खाया जाता है।[1] प्रागैतिहासिक काल से ही मनुष्य मांस के लिए जानवरों का शिकार और हत्या करता रहा है। सभ्यता के आगमन ने मुर्गियों, भेड़ों, खरगोशों, सूअरों और मवेशियों जैसे जानवरों के प्राणी पालन की अनुमति दी। यह अंततः बूचड़खानों की सहायता से औद्योगिक पैमाने पर मांस उत्पादन में उनके उपयोग का कारण बना।

मांस मुख्य रूप से पानी, प्रोटीन और वसा से बना होता है। यह खाने योग्य कच्चा है, लेकिन आम तौर पर इसे विभिन्न तरीकों से पकाकर और मसालेदार बनाके या संसाधित करने के बाद खाया जाता है। असंसाधित मांस बैक्टीरिया और कवक द्वारा संक्रमण और अपघटन के परिणामस्वरूप घंटों या दिनों के भीतर खराब या सड़ जाएगा। भले ही इसका बड़े पैमाने पर उत्पादन और खपत मानव स्वास्थ्य और पर्यावरण के लिए जोखिम पैदा करने के लिए निर्धारित किया गया है। कई धर्मों के नियम हैं जिनमें मांस खाया जा सकता है या नहीं खाया जा सकता है। मांस खाने की नैतिकता, मांस उत्पादन के पर्यावरणीय प्रभावों या उपभोग के स्वास्थ्य प्रभावों के बारे में चिंताओं के कारण शाकाहारी और शुद्ध शाकाहारी मांस नहीं खा सकते हैं।

 बाइबल में मांस निषेध 
पूर्ण परमात्मा ने माँस खाने का आदेश कभी नहीं दिया। पवित्र बाईबल के उत्पत्ति विषय में सर्व प्राणियों के खाने के विषय में पूर्ण परमात्मा का आदेश है कि मनुष्यों के लिए फलदार वृक्ष तथा बीजदार पौधे दिए हैं जो तुम्हारे खाने के लिए हैं तथा अन्य प्राणियों को जिनमें जीवन के प्राण हैं उनके लिए छोटे-छोटे पेड़ और घास, झाड़ियां तथा बिना फल वाले पेड़ आदि खाने को दिए हैं। (उत्पत्ति ग्रन्थ 1:29,1:28)

उत्पादन

मांस किसी जानवर को मारकर और उसका मांस काटकर उत्पादित किया जाता है।  इन प्रक्रियाओं को क्रमशः पशुबध और कसाईखाना कहा जाता है। कृत्रिम परिवेशीय मांस उत्पादन में अनुसंधान चल रहा है; यानी जानवरों के शरीर के बाहर। जो पौधे छोटे जीवों और कीड़े का सेवन करते हैं मांसभक्षी पादप कहलाते है।
 सन्दर्भ 

*
परिधीय तंत्रिका तंत्र

परिधीय तंत्रिका तंत्र (peripheral nervous system), तंत्रिका तंत्र का वह भाग है जो संवेदी न्यूरॉनों तथा दूसरे न्यूरानों से बनती है जो केन्द्रीय तंत्रिका तंत्र को परिधीय तंत्रिका तंत्र से जोड़ते हैं। इसमें केवल तंत्रिकाओं का समूह है, जो मेरूरज्जु से निकलकर शरीर के दोनों ओर के अंगों में विस्तृत है।

thumb|right|मानव का तंत्रिकातंत्र; केन्द्रीय तंत्रिका तंत्र (पीले रंग में) तथा परिधीय तंत्रिका तंत्र (नीले रंग में)

 बाहरी कड़ियाँ 
 Neuroscience for Kids
 UC Berkeley anatomy lecture on the nervous system
 The Human Brain Project Homepage
 Kimball's Biology Pages, CNS
 Kimball's Biology Pages, PNS

श्रेणी:तंत्रिका तंत्र
मेरुवक्रता

मेरुवक्रता या स्कोलिओसिस (scoliosis) के रोग के कारण मेरुदण्ड सीधी न रहकर किसी एक तरफ झुक जाती है। इससे ज्यादातर छाती और पीठ के नीचे के हिस्से प्रभावित होते हैं। इसे 'रीढ़ वक्रता' या 'पार्श्वकुब्जता' भी कहते हैं।

आमतौर पर स्कोलियोसिस की शुरूआत बचपन या किशोरावस्था में होती है। जब शरीर की वृद्धि या बढ़त (शारीरिक विकास) रुक जाती है, तब तक यह झुकाव साफ नजर आने लगता है। कई बार देखा जाता है कि रीढ़ मुड़कर अंग्रेजी के ‘ऽ’ अक्षर के आकार की हो गई है। इस समस्या के किसी ठोस कारण का अभी तक पता नहीं चल सका है। यदि समय रहते इसका उपचार न कराया जाए तो यह शरीर में विकृति व विकलांगता पैदा कर सकती है। रीढ़ की हड्डी में किसी जन्मजात असामान्यता के चलते या रीढ़ की हड्डी के दुर्घटना का शिकार हो जाने पर भी स्कोलियोसिस हो सकती है। कभी-कभी श्रोणि प्रदेश के झुक जाने के कारण एक पैर छोटा, एक पैर बड़ा हो जाता है। नतीजतन रीढ़ भी झुक जाती है। अगर स्कोलियोसिस के सही कारण का पता चल जाए जैसे कि यह स्लिपडिस्क की वजह से है तो ‘बेडरेस्ट’ के जरिए, पैरों की लम्बाई असमान होने की वजह से है तो विशेष किस्म के आर्थोपैडिक जूतों के उपयोग से इससे बचा जा सकता है। यदि रीढ़ का झुकाव लगातार होता रहे तो आर्थोपैडिक सर्जन से परामर्श करके शल्यक्रिया भी कराई जा सकती है। 
center|600px|thumb|मेरुवक्रता की तरह-तरह की स्थितियाँ

 बाहरी कड़ियाँ 
 स्कोलियोसिस-इण्डिया (स्कोलिओसिस पर प्रचुर सामग्री, हिन्दी में)
 और लौट आई मुस्कान

श्रेणी:रोग
तंत्र (सिस्टम)

यह लेख विज्ञान एवं तकनीकी में प्रयुक्त तंत्र या सिस्टम के सम्बन्ध में है। अध्यात्म से संबन्धित तन्त्र अन्यत्र दिया गया है।

thu
mb|right|250px|बन्द संकाय का योजनात्मक प्रदर्शन

paswan ji ke saath Hey 

 इन्हें भी देखें 
 विलगित तंत्र

 बाहरी कड़ियाँ 
 Definitions of Systems and Models by Michael Pidwirny, 1999-2007.
 Definitionen von "System" (1572-2002) by Roland Müller, 2001-2007 (most in German).

संकाय
*
जी ७७ राष्ट्र समूह

जी-७७ समूह (अंग्रेज़ी:ग्रुप ऑफ 77, या जी-77) विश्व के विकासशील देशों का एक समूह है। यह संगठन हालांकि संयुक्त राष्ट्र के शेष समूहों की अपेक्षा कम मजबूत है, किन्तु विकासशील देशों के हितों को आगे रखने वाला संयुक्त राष्ट्र में यह सबसे बड़ा समूह है। इसके कार्यालय विश्व के कई शहरों में हैं जिनमें जेनेवा, नैरोबी, रोम, वियना और वॉशिंगटन डी॰ सी॰ प्रमुख हैं। जी-77 समूह की मूल स्थापना ७७ देशों ने मिलकर की थी। बाद में बहुत से अन्य देश भी इसके सदस्य बनते गये और वर्तमान में इसकी कुल सदस्य संख्या १३० हो गई है, लेकिन इसकी ऐतिहासिक प्रासंगिकता को देखते हुए इसका मूल नाम अभी तक वही पुराना जी-७७ समूह बनाये रखा गया है। अभी सूडान इस संगठन का नेतृत्व कर रहा है। भारत भी इसका सदस्य है।

जी-७७ समूह की स्थापना जेनेवा में संयुक्त राष्ट्र व्यापार और विकास सम्मेलन (यूएनसीटीएडी) के सम्मेलन के पहले सत्र के बाद हुई थी। इस स्थापना की घोषणा सभी मूल संस्थापक ७७ देशों के संयुक्त घोषणा पत्र यानि ज्वाइंट डिक्लेरेशन ऑफ द सेवेंटी-सेवन कंट्रीज के तहत १५ जून, १९६४ को संयुक्त घोषणा के बाद हुई थी। जी-७७ की पहली मंत्रीस्तरीय बैठक अल्जीरिया की राजधानी अल्जियर्स में १०-२५ अक्तूबर, १९६७ को हुई थी। संयुक्त राष्ट्र में सूडान गणराज्य के स्थायी प्रतिनिधि अब्दल महमूद अब्दलहलीम मोहम्मद वर्तमान में इस समूह के अध्यक्ष हैं। अब्दल महमूद मुहम्मद संयुक्त राष्ट्र में सूडान के स्थायी प्रतिनिधि भी हैं। जी-७७ के अध्यक्ष पद के लिए एशिया, अफ्रीका और कैरीबियन देशों से पारीवार रूप में व्यक्ति का चुनाव होता है। दक्षिणी सम्मेलन यानि साउथ समिट जी-७७ समूह की सर्वोच्च निर्णायक इकाई है। इसकी बैठक प्रत्येक पांच वर्ष में एक बार होती है। विश्व के दक्षिणी गोलार्ध के देशों के हितों की देखरेख करने वाले इस समूह का व्यय सभी सदस्य देश मिलकर उठाते हैं।

 सदस्य राष्ट्र 
मानचित्र में संस्थापक सदस्य गहरे हरे रंग में दिखाये गये हैं, एवं उनकी सूची नीचे दी गई है। मार्च, २००८ तकी की प्रभावी सदस्य सूची गहरे और मध्यम हरे रंग में दिखायी गयी है। पूर्व सदस्य देश हल्के हरे रंग में दिखाये गये हैं। कोष्ठक मं दिये गये वर्ष में देश ने अध्यक्षता की है। देखें सदस्यों की आधिकारिक सूची। (इन सभी में से जी-२४ के सदस्य मोटे अक्षरों में लिखे गये हैं।)

800px|thumb|center|जी-७७ समूह देश

 वर्तमान संस्थापक राष्ट्र 
 (१९८१–८२, २००९)

 (१९९०)

 (१९९२)
 (किनशसा)
 (ब्राज़िविले)
 (१९९६)

 (१९७२-७३, १९८४-८५)

 (१९९१)
 (१९८७) (१९७०-७१, १९७९-८०)
 (१९९८)
 (२००१)

 (१९७७-७८, २००५)

 (१९७५-७6)
 (१९८९)

 (२००३)

 (२०००) (१९७६-७७, १९९२, २००९)

 (१९७१-७२)
 (१९९५)

 (२००९)

 (१९९७)

 (१९७८-७९, १९८८)

 (१९८०-८१, २००२)

 अन्य वर्तमान सदस्य 
 (२००८)

 (१९८२-८३) (१९९९) (२००४)

 (२००६)

 इन्हें भी देखें 
thumb|350px|१९७० से जी-७७ समूह के अध्यक्ष्ता वाले राष्ट्र। रंग देशों की अध्यक्षता संख्या दर्शाते हैं:- सलेटी - कभी नहींपीला - एक बारनारंगी - दो बारलाल - तीन बार

 दक्षिण एशियाई क्षेत्रीय सहयोग संगठन
 गुट निरपेक्ष आंदोलन

 सन्दर्भ 
 उपरोक्त तथ्य आधिकारिक जालस्थल और अंग्रेज़ी के लेख से लिये गये हैं।

 बाहरी कड़ियाँ 
 जी-७७ समूह का आधिकारिक जालस्थल
 जी-२४ का आधिकारिक जालस्थल
 जी-77।। हिन्दुस्तान लाइव।२२ अक्तूबर,२००९

श्रेणी:जी८
श्रेणी:अंतर्राष्ट्रीय संगठन
श्रेणी:संयुक्त राष्ट्र
श्रेणी:हिन्दी विकि डीवीडी परियोजना
लात्वियाई लात्स

लात्स (बहुवचनः लाती, आईएसओ 4217 मुद्रा कोड: LVL या 428) लातविया की मुद्रा है। इसे लघु रूप में Ls के रूप में प्रदर्शित किया जाता है। लात्स 100 सेन्टामी (फ्रांसीसी सेंटाइम्स से एकवचनः सेन्टाइम्स, बहुवचन भी सेन्टीमी) से विभाज्य है।

 पहली लात्स, 1922-1940 
thumb|left|द्वितीय विश्वयुद्ध से पहले इस्तेमाल किया जाना वाला 5 लात्स का सिक्का, जो सोवियत दौर में स्वंतत्रता की लोकप्रिय पहचान बन गया था। सिक्के की रचना रिचार्डस जेरिन्स ने की थी।
लात्स पहली बार 1922 में लातवियाई रूबलिस के स्थान पर एक लात्स = 50 रूबलिस की दर पर जारी किए गए थे। 1940 में लातविया के सोवियत संघ में विलय होने के बाद रूबल ने समान दर पर लात्स का स्थान ले लिया।

 सिक्के 
सिक्के 1, 2, 5, 10, 20 और 50 सेन्टीमू, 1, 2 और 5 लाती मूल्यवर्ग में जारी किए गए थे। एक लात्स और उससे ऊपर मूल्य वर्ग के सिक्के चांदी के बने हुए थे।

 बैंकनोट 
thumb|right|1935 में जारी किया गया 20 लात्स का नोट
1922 से लातवियाई बैंकनोट 20, 25, 50, 100 और 500 लातू मूल्यवर्ग के जारी किए गए। इसके अलावा 10 लातू के नोट भी जारी किए गए, जो 500 रूबली नोट के ऊपर नए मूल्यवर्ग में मुद्रित थे। 1925 से सरकार ने 10 और 20 लातू मूल्यवर्ग के नोट जारी किए।

 दूसरा लात्स 1993- 
लात्स 1993 में लातवियाई रूबलिस के स्थान पर एक लात्स = 200 रूबली की दर पर पुनः जारी किए गए, जिसे लातविया के स्वतंत्र होने के बाद कुछ समय के लिए इस्तेमाल किए गए।

 सिक्के 
सिक्के 1 सेन्टाइम्स, 2 और 5 सेन्टीमी, 10, 20 और 50 सेन्टीमू और 1 लात्स और 2 लेटू मूल्यवर्ग में जारी किए गए। इसके अलावा संग्राहकों के लिए 2, 10, 20, 100 लाटू मूल्यवर्ग के सोने और चांदी के सिक्के हैं।

 यूरो 
लातविया एक मई 2004 से यूरोपीय संघ का और यूरोपीय संघ के आर्थिक और मौद्रिक संघ का सदस्य है, लेकिन संघ की तीसरे दौर को पूरा नहीं कर पाया है। लात्स ईआरएम II में है और केंद्रीय दर से 1% के अंदर स्थिर है। लातविया ने यूरो को आधिकारिक मुद्रा के रूप में 1 जनवरी 2008 को अपना लेने की पहले पहल योजना बनाई थी, लेकिन वहाँ 1 जनवरी 2013 से आधिकारिक तौर पर स्वीकृत किया गया।

 सन्दर्भ 

श्रेणी:मुद्रा
लेबनानी पाउंड

thumb|लेबनानी पाउंड
लेबनानी पाउंड लेबनान की आधिकारिक मुद्रा है, यह सौ पियास्त्रे से विभाजित है, लेकिन मुद्रा स्फीति की वजह से यह चलन से बाहर है। प्रथम विश्व युद्ध से पहले ओटोमन लीरा इस्तेमाल किया जाता था। ओटोमन साम्राज्य के पतन के बाद 1918 में मिस्री पाउंड का चलन शुरू हो गया। सीरिया और लेबनान पर फ्रांस के नियंत्रण के बाद दोनों देशों के लिए एक नई मुद्रा सीरियन पाउंड जारी किया गया, जो फ्रांसीसी फ्रेंक से जुड़ा हुआ था। लेबनान ने 1924 से स्वयं के सिक्के और 1925 से स्वयं के बैंकनोट जारी किए। 1939 में लेबनान की मुद्रा आधिकारिक तौर पर सीरिया की मुद्रा से अलग हो गई। 1941 में फ्रांस पर नाजी जर्मनी के कब्जे के बाद फ्रांक से मुद्रा का संबंध टूट गया, लेकिन युद्ध की समाप्ति के बाद फिर से जुड़ गया, लेकिन आखिरकार 1949 में यह मुद्रा इकाई स्वतंत्र हो गई।

सन्दर्भ

श्रेणी:मुद्रा
श्रेणी:लेबनान
ब्रह्म मुद्रा

thumb|200px|ब्रह्म मुद्रा पद्मासन में बैठ कर की जाती है
ब्रह्म मुद्रा  योग की एक अत्यंत महत्वपूर्ण मुद्रा है। यह योग की लुप्त हुई क्रियाओं में से एक है और इसके बारे में बहुत कम ज्ञान उपलब्ध है। इसके अंतर्गत ब्रह्ममुद्रा के तीन मुख और भगवान दत्तात्रेय के स्वरूप को स्मरण करते हुए कोई साधक तीन दिशाओं में अपना सिर घुमाता है। इसी कारण इसे ब्रह्ममुद्रा कहा जाता है। यह मुद्रा गर्दन के लिए विशेष लाभदायक तो है ही,देह की सुंदरता । वेब दुनिया।।११ दिसंबर, २००८। पं.राजेश शास्त्रीऑफिस में योग कैसे करें । ज्योतिष ऑनलाइन।।१० जुलाई, २००९ और जन साधारण लोगों के लिए जबकि लोग अनिद्रा, तनाव, मानसिक अवसाद जैसे रोगों से ज्यादा घिर रहे हैं एक अचूक उपाय है। 

ब्रह्म मुद्रा में कमर सीधी रखते हुए पद्मासन में बैठना होता है।गर्दन को स्वस्थ रखे ब्रह्म मुद्रा । दरबारु ब्लॉग।।२० अगस्त, २००९। वैसे वज्रासन या सिद्धासन में भी बैठा जा सकता है।ब्रह्म मुद्रा  । वेब दुनिया। फिर अपने हाथों को घुटनों पर और कंधों को ढीला छोड़कर गर्दन को धीरे-धीरे दस बार ऊपर-नीचे करना होता है। सिर को पीछे की झुकने देते हैं। गर्दन को चलाते समय श्वास क्रिया को सामान्य रूप से चलने देते हैं और आंखें खुली रखते हैं। इस के साथ ही गर्दन को झटका दिए बिना दाएं-बाएं भी बारी-बारी से चलाना होता है। 
thumb|left|ब्रह्म मुद्रा के अंतर्गत ब्रह्ममुद्रा के तीन मुख और भगवान दत्तात्रेय के स्वरूप को स्मरण करते हुए कोई साधक तीन दिशाओं में अपना सिर घुमाता है। इसी कारण इसे ब्रह्ममुद्रा कहा जाता है।
ठोड़ी कंधे की सीध में रखते हैं। दाएं-बाएं दस बार गर्दन घुमाने के बाद पूरी गोलाई में यथासंभव गोलाकार घुमाकर इस क्रम में कानों को कंधों से छुआते हैं। इसी का अभ्यास लगातार करने को ब्रह्ममुद्रा योग कहा जाता है। इसके चार से पांच चक्र तक किये जा सकते हैं। यह मुद्रा करते हुए ध्यान रखना चाहिये कि मेरुदंड पूर्ण रूप से सीधा रहना चाहिये। इसके अलावा जिस गति से गर्दन ऊपर जाये, उसी गति से गर्दन नीचे भी लानी चाहिये। सर्वाइकल स्पॉन्डिलोसिस या अवटु ग्रंथि की निम्नसक्रियता तथा अतिसक्रियता (थायरॉयड) के रोगियों को ध्यान रखना चाहिये कि वे ठोड़ी को ऊपर की ओर दबायें। गर्दन को नीचे की ओर ले जाते समय कंधे न झुकायें, कमर, गर्दन व कंधे सीधे रखें। गले या गर्दन का कोई गंभीर रोग होने पर चिकित्सक की सलाह के बाद ही अभ्यास करें।

ब्रह्ममुद्रा योग करने से आवश्यकता से अधिक नींद आने या नींद न आने की समस्या दूर होती है। ध्यान या साधना और अपने काम में मन लगने लगता है और आलस्य भी कम होता जाता है। अध्ययन करने वाले छात्रों के लिए यह विशेष लाभदायक होता है, क्योंकि इससे पढ़ाई की थकान दूर होती ह और आंखों की कमजोरी भी दूर होती है। इससे चक्कर नहीं आते। जिन्हें ज्यादा सपने आते हैं उन्हें इससे विशेष लाभ होता है तथा बदलते मौसम के सर्दी-जुकाम और खांसी से छुटकारा भी मिलता है।

 सन्दर्भ 

 बाहरी कड़ियाँ 
 ब्रह्म मुद्रा। हिन्दुस्तान लाइव।२१ अक्तूबर, २००९।
 ध्यान-योग।। अलख निरंजन।

श्रेणी:योग
श्रेणी:आसन
श्रेणी:हिन्दी विकि डीवीडी परियोजना
एडीनोसिन ट्राइफॉस्फेट

thumb|right|200px|एटीपी को कोशिका की करेंसी (मुद्रा) कहा जाता है।
एडीनोसिन ट्राइफॉस्फेट या एटीपी एक कार्बनिक यौगिक है।
। 

श्रेणी:कार्बनिक यौगिक
इस्सा

thumb|right|इस्सा
 परिचय 
 कोबायाशि इस्सा(१७६३-१८२७) का जन्म जापान के पर्वतीय शिनानो प्रान्त के छोटे से गाँव काशिवाबारा में १५ जून १७६३ ई० को हुआ।  http://en.wikipedia.org/wiki/Kobayashi_Issa  इस्सा काशिवाबारा उस समय एदो के राज-मार्ग पर एक महत्त्वपूर्ण सांस्कृतिक केन्द्र था। इस्सा का पूरा नाम कोबायाशि इस्सा है। इस्सा हाइकु के प्रमुख चार कवियों- (बाशो, बुसोन,इस्सा, शिकि) में से एक हैं।जापानी कविताएँ, अनुवाद- सत्यभूषण वर्मा, सीमान्त पब्लिकेशंस इंडिया, 65/1 हिन्दुस्थान पार्क, कलकत्ता-700029, 1977, पृष्ठ-110 इस्सा का पूरा जीवन परेशानियों में बीता। उनका जन्म गरीब किसान परिवार में हुआ। जब वह तीन वर्ष के थे तभी उनकी माँ की मृत्यु हो गयी। जब इस्सा आठ वर्ष की हुए तभी उनके पिता ने दूसरा विवाह कर लिया उनकी सौतेली माँ का बर्ताव उनके प्रति अच्छा नहीं रहा। पूरे जीवन भर वे परेशानियों से जूझते रहे, इसका असर उनकी कविताओं पर भी दिखाई देता है। उनके हाइकु जीवन में होने वाली दैनिक घटनाओं की छोटी-बड़ी समस्याओं को लेकर लिखे गये हैं। इस्सा का निधन ५ जनवरी १८२७ ई० को इसी गाँव में हुआ।

 शिक्षा 
शिम्पो नाम का एक स्थानीय कवि बच्चों को पढ़ाने के लिए एक स्कूल चलाता था। उसी स्कूल में एक अन्य शिक्षक था जो चीनी साहित्य का विद्वान था तथा हाइकु कवि भी था। इस्सा की प्रारम्भिक शिक्षा इन्हीं दोनों गुरुओं की देख रेख में हुई। १४ वर्ष की अवस्था में वे एदो चले आये। वहाँ अनेक वर्षों तक संघर्ष से जूझते हुए प्रसिद्ध हाइकु कवि सोगान के शिष्य बने और शीघ्र ही अपनी प्रतिभा और अध्यवसाय से प्रतिष्ठा प्राप्त की।

 पारिवारिक जीवन 
इस्सा के पिता की मृत्यु १८०१ ई॰ में हो गयी। पिता की मृत्यु के पश्चात इस्सा को अपनी सौतेली माँ के साथ पैतृक सम्पत्ति के लिए संघर्ष करना पड़ा। संघर्ष के बाद इस्सा को पैतृक सम्पत्ति मिल गई और वे अपने पैतृक मकान के हिस्से में आकर बस गये। इस्सा ने ५२ वर्ष की अवस्था में विवाह किया। उनकी कई सन्ताने हुईं पर कोई जीवित न रही। कुछ समय बाद पत्नी की भी मृत्यु हो गई। इस्सा ने दूसरा विवाह किया परन्तु सम्बंध निभ नहीं सके। इस्सा ने ६२ वर्ष की अवस्था में तीसरा विवाह किया। इस विवाह से इस्सा को एक पुत्री हुई जिसके वंशज आज भी जीवित हैं। पुत्री के जन्म से पहले ही ६५ वर्ष की आयु में १८२७ ई॰ में इस्सा की मृत्यु हो गई। इस्सा का पूरा जीवन दुःख और संघर्ष की एक करुण गाथा है।जापानी हाइकु और आधुनिक हिन्दी कविता, डा॰ सत्यभूषण वर्मा, हिन्दी विकास पीठ, १३८/३, विजय नगर, मेरठ-२५०००१, प्रथम संस्करण-१९८३, पृष्ठ-२१

 इस्सा के हाइकु 
अपने बचपन के अकेलेपन के दर्द को इस्सा ने अपने एक हाइकु में व्यक्त किया है-
ओरे तो किते
आसोबे यो ओया नो
नाइ सुजुमे

      
मेरे साथ आकर
खेलो-मातृहीन
गौरैया
        
 
अपनी झोपड़ी में तो
दोपहर से होता है शुरू
'''साल का पहला दिन"'

 सन्दर्भ 

श्रेणी:हिन्दी हाइकु
श्रेणी:साहित्य। हाइकु
द्वयाधिकार

एक वास्तविक द्व्याधिकार एक विशेष प्रकार अल्पाधिकार है जहां किसी एक बाजार में केवल दो निर्माता ही मौजूद होते हैं। आम तौर पर इस परिभाषा का इस्तेमाल उस स्थिति में किया जाता है, जहां बाजार पर सिर्फ दो कंपनियों का ही प्रभावी नियंत्रण होता है। औद्योगिक संगठन के क्षेत्र में, अल्पाधिकार के इस प्रकार का इसकी सरलता के कारण सबसे अधिक अध्ययन किया जाता है।

 सन्दर्भ 

श्रेणी:बाज़ार
श्रेणी:बाज़ार (अर्थशास्त्र)
श्रेणी:अधिकार
माचू पिच्चू

माचू पिच्चू (क्वेशुआ: Machu Pikchu, 'पुरानी चोटी") दक्षिण अमेरिकी देश पेरू मे स्थित एक कोलम्बस-पूर्व युग, इंका सभ्यता से संबंधित ऐतिहासिक स्थल है। यह समुद्र तल से 2,430 मीटर की ऊँचाई पर उरुबाम्बा घाटी, जिसमे से उरुबाम्बा नदी बहती है, के ऊपर एक पहाड़ पर स्थित है। यह कुज़्को से 80 किलोमीटर (50 मील) उत्तर पश्चिम में स्थित है। इसे अक्सर “इंकाओं का खोया शहर “ भी कहा जाता है। माचू पिच्चू इंका साम्राज्य के सबसे परिचित प्रतीकों में से एक है। 7 जुलाई 2007 को घोषित विश्व के सात नए आश्चर्यों में माचू पिच्चू भी एक है।

1430 ई. के आसपास इंकाओं ने इसका निर्माण अपने शासकों के आधिकारिक स्थल के रूप में शुरू किया था, लेकिन इसके लगभग सौ साल बाद, जब इंकाओं पर स्पेनियों ने विजय प्राप्त कर ली तो इसे यूँ ही छोड़ दिया गया। हालांकि स्थानीय लोग इसे शुरु से जानते थे पर सारे विश्व को इससे परिचित कराने का श्रेय हीरम बिंघम को जाता है जो एक अमेरिकी इतिहासकार थे और उन्होने इसकी खोज 1911 में की थी, तब से माचू पिच्चू एक महत्वपूर्ण पर्यटन आकर्षण बन गया है।

माचू पिच्चू को 1981 में पेरू का एक ऐतिहासिक देवालय घोषित किया गया और 1983 में इसे यूनेस्को द्वारा विश्व धरोहर स्थल की दर्जा दिया गया। क्योंकि इसे स्पेनियों ने इंकाओं पर विजय प्राप्त करने के बाद भी नहीं लूटा था, इसलिए इस स्थल का एक सांस्कृतिक स्थल के रूप में विशेष महत्व है और इसे एक पवित्र स्थान भी माना जाता है।

माचू पिच्चू को इंकाओं की पुरातन शैली में बनाया था जिसमें पॉलिश किये हुए पत्थरों का प्रयोग हुआ था। इसके प्राथमिक भवनों में इंतीहुआताना (सूर्य का मंदिर) और तीन खिड़कियों वाला कक्ष प्रमुख हैं। पुरातत्वविदों के अनुसार यह भवन माचू पिच्चू के पवित्र जिले में स्थित हैं। सितम्बर 2007, पेरू और येल विश्वविद्यालय के बीच एक सहमति बनी की वो सभी शिल्प जो हीरम बिंघम माचू पिच्चू की खोज के बाद अपने साथ ले गये थे वो पेरू को लौटा दिये जायेंगे।
 चित्र दीर्घा 
500px|thumb|left|माचू पिच्चू की पैनोरामिक तस्वीर
500px|thumb|left|माचू पिच्चू की पैनोरामिक तस्वीर
500px|thumb|left|माचू पिच्चू की पैनोरामिक तस्वीर
thumb|250px|left|माचू पिच्चू की अवस्थिति

 सन्दर्भ 

[[श्रेणी:दुनिया के सात नए अजूबे]
हीरम बिंघम

thumb|250px|हीरम बिंघम
हीरम बिंघम एक अमेरिकी इतिहासकार और अन्वेषक थे। उन्होने 1911 में दक्षिण अमेरिका के देश पेरू में इंका सभ्यता के खोये शहर माचू पिच्चू की खोज की थी, तब से माचू पिच्चू एक महत्वपूर्ण पर्यटन आकर्षण बन गया है।

श्रेणी:अन्वेषक
पद्मसम्भव

thumb|भारत के सिक्किम में गुरू रिन्पोचे की प्रतिमा
पद्मसम्भव (तिब्बती: པདྨ་འབྱུང་གནས), (अर्थ: कमल से उत्पन्न) भारत के एक साधुपुरुष थे जिन्होने आठवीं शती में तांत्रिक बौद्ध धर्म को भूटान एवं तिब्बत में ले जाने एवं प्रसार करने में महती भूमिका निभायी। वहाँ उनको "गुरू रिन्पोछे" (बहुमूल्य गुरू) या "लोपों रिन्पोछे" के नाम से जाना जाता है। ञिङमा सम्प्रदाय के अनुयायी उन्हें द्वितीय बुद्ध मानते हैं। 

ऐसा माना जाता है कि मंडी के राजा अर्शधर को जब यह पता चला कि उनकी पुत्री ने गुरु पद्मसंभव से शिक्षा ली है तो उसने गुरु पद्मसंभव को आग में जला देने का आदेश दिया, क्योंकि उस समय बौद्ध धर्म अधिक प्रचलित नहीं था और इसे शंका की दृष्टि से देखा जाता था। बहुत बड़ी चिता बनाई गई जो सात दिन तक जलती रही। इससे वहाँ एक झील बन गई जिसमें से एक कमल के फूल में से गुरु पद्मसंभव एक षोडशवर्षीय किशोर के रूप में प्रकट हुए। यह झील आज के रिवालसर शहर में है जो हिमाचल प्रदेश के मंडी जिले में स्थित है।

स्थानीय मोनपा जनजाति के तिब्बती बौद्ध किंवदंतियों के अनुसार, चुमी ग्यात्से जलप्रपात, जिसे '108 झरने' के रूप में भी जाना जाता है, गुरु पद्मसंभव और बोनपा संप्रदाय के एक महायाजक के बीच एक पौराणिक प्रदर्शन के बाद बनाया गया था, जो तिब्बत और अरुणाचल सहित आसपास के क्षेत्रों में सर्वोच्च शासन करता था। बौद्ध-पूर्व काल में प्रदेश। जलप्रपात तब बना था जब गुरु पद्मसंभव ने एक चट्टान पर अपनी माला फेंकी थी और 108 धाराएं निकली थीं। चुमी ग्यात्से जलप्रपात तिब्बती बौद्धों मोनपाओं के लिए पूजनीय और पवित्र है।

 सन्दर्भ 

 बाहरी कड़ियाँ 

 All about Guru Padmasambhava
 Biography of Lord Padmasambhava known as the embodiment of all the Buddhas
 Translation of The Full Story of Guru Padmasambhava - 109 KB PDF - With permission of the copyright holder
 Translation of The Full Story of Guru Padmasambhava - as above in html format
 The Eight Manifestations of Guru Padmasambhava
 Life of Guru Rinpoche by Dudjom Rinpoche
 Prayer to Guru Rinpoche that Swiftly Removes Obstacles and Fulfills All Wishes
 Aspiration Prayer to Orgyen Rinpoche, the Precious Master of Oddiyana
 Padmasambhava Resources
 The Seven Line Prayer
 Guru Rinpoche Articles
 A Short Biography by Jamgon Kongtrul
 Samdruptse Website, Namchi, Sikkim
 The Seven Line Prayer: Text and commentary
 Padmasambhava - Guru Rinpoche (with explanation of the meaning of Vajra Guru Mantra)
 A Short Biography of Padmasambhava from the Precious Garland of Lapis Lazuli
 Short Biography of Guru Rinpoche by Jamgön Kongtrül I (Lodro Thaye) @khandronet
 Himalayan Dialogue - Tibetan Lamas and Gurung Shamans in Nepal Stan Royal Mumford

श्रेणी:बौद्ध धर्म
श्रेणी:धर्म प्रचारक
वसा अम्ल

right|thumb|300px|कुछ वसाम्लों का त्रिविम निरूपण
वसा अम्ल (फैटी एसिड) कार्बन परमाणुओं की लम्बी श्रृंखला द्वारा गठित कार्बनिक अम्ल हैं, जिनके एक सिरे पर कार्बोक्सिलिक मूलक (-COOH) होता है। यह संतृप्त तथा असंतृप्त दोनों ही प्रकार का होता है। जिस वसा अम्ल के सभी बंध एकल होते हैं उसे संतृप्त तथा जिसमें एकल के अतिरिक्त द्विबंध या त्रिबंध होते हैं उसे असंतृप्त की श्रेणी में रखते हैं।

+ संतृप्त वसा अम्ल के उदाहरण Common name  Chemical structure  C:D Caprylic acid  CH3(CH2)6COOH  8:0 Capric acid  CH3(CH2)8COOH  10:0 Lauric acid  CH3(CH2)10COOH  12:0 Myristic acid  CH3(CH2)12COOH  14:0 Palmitic acid  CH3(CH2)14COOH  16:0 Stearic acid  CH3(CH2)16COOH  18:0 Arachidic acid  CH3(CH2)18COOH  20:0 Behenic acid  CH3(CH2)20COOH  22:0 Lignoceric acid  CH3(CH2)22COOH  24:0 Cerotic acid  CH3(CH2)24COOH  26:0

+ असंतृप्त वसा अम्ल के उदाहरण Common name  Chemical structure  ΔxEach double bond in the fatty acid is indicated by Δx, where the double bond is located on the xth carbon–carbon bond, counting from the carboxylic acid end.  C:D“C”  stands for Carbohydrate; “D” stands for Double bond; “C:D“ is the ratio of the total amount of Carbon atoms of the fatty acid in relation to the number of double (unsaturated) bonds in it; if D > 1 it is assumed that the double bonds are separated by one or more methylene bridge(s).  n−xIn n minus x (also ω−x or omega-x) nomenclature a double bond of the fatty acid is located on the xth carbon–carbon bond, counting from the terminal methyl carbon (designated as n or ω) toward the carbonyl carbon.Myristoleic acid  CH3(CH2)3CH=CH(CH2)7COOH  cis-Δ9  14:1  n−5Palmitoleic acid  CH3(CH2)5CH=CH(CH2)7COOH  cis-Δ9  16:1  n−7Sapienic acid  CH3(CH2)8CH=CH(CH2)4COOH  cis-Δ6  16:1  n−10Oleic acid  CH3(CH2)7CH=CH(CH2)7COOH  cis-Δ9  18:1  n−9Elaidic acid  CH3(CH2)7CH=CH(CH2)7COOH  trans-Δ9  18:1  n−9Vaccenic acid  CH3(CH2)5CH=CH(CH2)9COOH  trans-Δ11  18:1  n−7Linoleic acid  CH3(CH2)4CH=CHCH2CH=CH(CH2)7COOH  cis,cis-Δ9,Δ12  18:2  n−6Linoelaidic acid  CH3(CH2)4CH=CHCH2CH=CH(CH2)7COOH  trans,trans-Δ9,Δ12  18:2  n−6α-Linolenic acid  CH3CH2CH=CHCH2CH=CHCH2CH=CH(CH2)7COOH  cis,cis,cis-Δ9,Δ12,Δ15  18:3  n−3Arachidonic acid  CH3(CH2)4CH=CHCH2CH=CHCH2CH=CHCH2CH=CH(CH2)3COOHNIST  cis,cis,cis,cis-Δ5Δ8,Δ11,Δ14  20:4  n−6Eicosapentaenoic acid  CH3CH2CH=CHCH2CH=CHCH2CH=CHCH2CH=CHCH2CH=CH(CH2)3COOH  cis,cis,cis,cis,cis-Δ5,Δ8,Δ11,Δ14,Δ17  20:5  n−3Erucic acid  CH3(CH2)7CH=CH(CH2)11COOH  cis-Δ13  22:1  n−9Docosahexaenoic acid  CH3CH2CH=CHCH2CH=CHCH2CH=CHCH2CH=CHCH2CH=CHCH2CH=CH(CH2)2COOH   cis,cis,cis,cis,cis,cis-Δ4,Δ7,Δ10,Δ13,Δ16,Δ19  22:6  n−3

सन्दर्भ

श्रेणी:खाद्य पूरक
श्रेणी:कार्बनिक यौगिक
श्रेणी:जिन्स रसायन
*
ऊदल

thumb|महोबा के वीर योद्धा ऊदल की प्रतिमा का चित्र
ऊदल बुन्देलखण्ड (महोबा) के एक वीर  योद्धा थे जिनकी वीरता की कहानी आज भी उत्तर-भारत के गाँव-गाँव में गायी जाती है। जगनिक ने आल्ह-खण्ड नामक एक काव्य रचा था उसमें इन वीरों की गाथा वर्णित है।

कालिंजर तथा महोबा के चन्द्रवंशी शासक परमर्दिदेव थे। आल्ह-खण्ड के रचयिता जगनिक इन्हीं के दरबारी कवि थे। इन्हें राजा परमाल भी कहा जाता है। आल्हा लोकगाथा के प्रसिद्ध वीर नायक आल्हा और ऊदल इन्हीं के दरबार के दो वीर सामन्त थे जिन्होंने बहादुरी के साथ बावन लड़ाइयों में भाग लिया था। ऊदल आल्हा का सगा छोटा भाई था परन्तु आल्हा से अधिक बहादुर था। बावन लड़ाइयों में से तेइस का नेतृत्व अकेले ऊदल ने ही किया था। महोबा में ऊदल की प्रतिमा स्थापित है जिसका चित्र यहाँ दिया जा रहा है।

पं० ललिता प्रसाद मिश्र ने अपने ग्रन्थ आल्हखण्ड की भूमिका में आल्हा को युधिष्ठिर और ऊदल को भीम का साक्षात अवतार बताते हुए लिखा है -
"यह दोनों वीर अवतारी होने के कारण अतुल पराक्रमी थे। ये प्राय: १२वीं विक्रमीय शताब्दी में पैदा हुए और १३वीं शताब्दी के पुर्वार्द्ध तक अमानुषी पराक्रम दिखाते हुए वीरगति को प्राप्त हो गये। वह शताब्दी वीरों की सदी कही जा सकती है और उस समय की अलौकिक वीरगाथाओं को तब से गाते हम लोग चले आते हैं। आज भी कायर तक उन्हें (आल्हा) सुनकर जोश में भर अनेकों साहस के काम कर डालते हैं। यूरोपीय महायुद्ध में सैनिकों को रणमत्त करने के लिये ब्रिटिश गवर्नमेण्ट को भी इस (आल्हखण्ड) का सहारा लेना पड़ा था।"

 आल्हा छन्द में लिखी आल्हखण्ड की ये पंक्तियाँ तो आज भी नौजवानों में जोश भर देती हैं:

"बारह बरस लौ कूकर जीवै, अरु सोरह लौ जियै सियार। बरस अठारह क्षत्री जीवै, आगे जीवै को धिक्कार॥"

 सन्दर्भ 

 इन्हें भी देखें
 प्रथम विश्वयुद्ध
 आल्हा-ऊदल

श्रेणी:लोक संस्कृति
श्रेणी:बुंदेलखंड
श्रेणी:आदिकालीन हिंदी साहित्य
श्रेणी:आदिकालीन साहित्यिक चरित्र
श्रेणी:ऐतिहासिक वीर गाथाएँ
बुडानिया

बुडानिया एक जाट गोत्र का नाम है जो भारत के राजस्थान और हरियाणा प्रान्त में मिलते हैं। राजस्थान में  चूरु, सीकर, झुन्झुनूं, जयपुर, हनुमानगढ, जोधपुर जिलों में मिलते हैं। हरियाणा में भिवानी मे देवराला,भट्टू कलां, दरबा, सिरसा, आदमपुर में मिलते हैं।

 इतिहास 
गोत्र का नाम बुडिया राज्य के नाम से होना बताया गया है।डॉ महेन्द्र सिंह आर्य, धर्मपाल सिंह डूडी, किशन सिंह फौजदार & विजेंद्र सिंह नरवर : आधुनिक जाट इतिहास, आगरा १९९८ पृ . 266 स्थानीय परम्परा के अनुसार यह नाम बुधा जी के नाम से बताया गया है। बुधाजी का एक मन्दिर चिचरोली गांव तह्सील खेतडी में स्थित है। ठाकुर देशराज ने मेगष्थनिज़ की पुस्तक इंडिका में वर्णित Ordabae से बुड़िया की पहचान की है।ठाकुर देशराज :जाट इतिहास, महाराजा सूरजमल शिक्षा संसथान, दिल्ली, 1992, पृ .144

 शोभा नंद बुडानिया- नेता जी (बुडानिया, चिड़ावा )

 महिपाल जी बुडानिया  -मास्टर जी (गोगामेड़ी)  
 नरेंद्र बुडानिया (गोगामेड़ी) 
 नरेन्द्र बुडानिया (सांसद चुरू)

 सन्दर्भ 

श्रेणी:भारतीय जाति
श्रेणी:हिन्दू धर्म
कुज़्को

|
|}
कुज़्को (स्पैनिश: Cusco, क्वेशुआ: Qusqu) पेरू के दक्षिणपश्चिम में एण्डीज़ पर्वतमाला की घाटी उरुबाम्बा में बसा एक शहर है। यह कुज़्को क्षेत्र और कुज़्को प्रांत दोनों की राजधानी है। शहर की वर्तमान आबादी 348,935 है, जो पिछले 20 साल पहले की जनसंख्या का लगभग तीन गुना है। यह कुज़्को के पूर्वी छोर पर स्थित है और समुद्र तल से इसकी ऊंचाई 3,300 मीटर (11,000 फीट) के आसपास है। कुज़्को इंका साम्राज्य की ऐतिहासिक राजधानी है और 1983 में यूनेस्को द्वारा इसे एक विश्व धरोहर स्थल घोषित किया गया है। यह दक्षिण अमेरिका का एक प्रमुख पर्यटन स्थल है और लगभग दस लाख पर्यटक प्रति वर्ष यहां आते हैं। पेरू के संविधान द्वारा यह पेरू की ऐतिहासिक राजधानी के रूप में निर्दिष्ट है।

 सन्दर्भ